《寒夜思亲》
元代·郭钰

老亲白发抱诸孙，寄食偏怀地主恩。故国山河空洒泪，残年风雪更消魂。

绩麻谁与寒分火，待米长孤暮倚门。生子不才名位晚，愁来诗句共谁论。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。